Christopher Fredriksen Blom

Christopher Fredriksen Blom (1651–1735) var en norsk skogeier og lensmann i Lårdal.

Han tilhørte slekten Blom og var sønn av sogneprest Fredrik Jensen Blom og Maren Christophersdatter Stockman(n); han var oppkalt etter morfaren, sogneprest i Stokke Christopher Hansson Stockman(n).

Christopher Fredriksen Blom eide en rekke gårder og store skogeiendommer i Lårdal, og ble også lensmann i 1680. Hans viktigste gård var Bjåland, som han kjøpte 12. juni 1676 og der han også bodde fra rundt 1680 til sin død. Han eide også Åkeren, Tveiten nordre, Midtbø, Oftelid, Askje, Lunde, Lundeberg, Fjellet søndre, Heggvteit søndre og Håtveit. Det ble i mange år holdt tingstue på Bjåland. Ifølge tradisjonen var han en «hard» mann. 

Han ble gift i 1698 med Johanne Margrethe Ørn; deres fire barn var Martha Blom (f. 1699), gift med prokurator Paul Paus, lensmann i Lårdal Christopher Blom (f. 1703), lensmann i Lårdal Jens Blom (f. 1708), og Maren Blom (f. 1713), gift med jernverksforvalter Bertel Bomhoff. Christopher Fredriksen Blom har en rekke etterkommere med slektsnavn Blom, Paus, Bomhoff, von Koss, Coucheron, Cudrio, Altenburg, Ibsen, Cappelen, Aall, Herlofson, Borchsenius, Butenschøn, Flood, Wedel-Jarlsberg, Løvenskiold, Hofgaard, Christie og andre navn. Han var tipp-tipp-oldefar til Henrik Ibsen.Jon Nygaard (2013). «...af stort est du kommen». Henrik Ibsen og Skien. Senter for Ibsen-studier. ISBN 9788291540122

Referanser

Kategori:Norske bønder
Kategori:Personer fra Tokke kommune
Kategori:Henrik Ibsens familie